Document ID: 31997D0569

31997D0569
L 234/16
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
oт 16 юли 1997 година
относно съставяне на временни списъци на предприятия от трети страни, от които държавите-членки разрешават вноса на месни продукти
(текст от значение за ЕИП)
(97/569/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/EО на Съвета от 22 юни 1995 г. относно условията за изготвяне, за преходен период, на временни списъци на предприятия в трети страни, от които държавите-членки имат правото да внасят някои продукти от животински произход, рибни продукти или живи двучерупчести мекотели (1), последно изменено с Решение 97/34/EО (2), и по-специално член 2, параграф 1 и член 7 от него,
като има предвид, че Решение 79/542/EИО на Съвета (3), последно изменено с Решение 97/160/EО на Комисията (4), съставя списък на трети страни, от които държавите-членки разрешават вноса на месни продукти;
като има предвид, че списък на трети страни, от които държавите-членки разрешават вноса на продукти, приготвени от птиче месо и месо от дивеч, е бил съставен в изпълнение на Директива 92/118/EИО на Съвета (5), последно изменена с Директива 96/90/EО (6);
като има предвид, че Решение 94/278/EО на Комисията (7), последно изменено с Решение 96/344/EО (8), съставя списък на трети страни, от които държавите- членки разрешават вноса на продукти, приготвени от заешко месо и месо от дивеч, отглеждан във ферми;
като има предвид, че за много от страните в този списък изискванията за здраве на животните и ветеринарно сертифициране при внос на месни продукти са били установени в Решение 97/221/EО на Комисията (9), от една страна, и от друга страна, от Решение 97/41/EО на Комисията (10);
като има предвид, че Комисията е получила от определени трети страни списък на предприятията с гаранции, че те отговарят на съответните здравни изисквания на Общността и, че ако дадено предприятие не отговаря на въпросните изисквания, неговите експортни дейности за Европейската общност могат да бъдат преустановени;
като има предвид, че Комисията не е била в състояние да установи по отношение на всички засегнати трети страни съответствието на техните предприятия с общностните изисквания и валидността на гаранциите, предоставени от компетентните власти;
като има предвид, че за да се избегне прекъсването на търговията с месни продукти от тези страни, е необходимо да им се предостави допълнителен срок, през който държавите-членки ще бъдат в състояние да продължават да внасят месни продукти от предприятията, които те са признали с резерва, че търговията с тези продукти ще бъде ограничена до националния пазар; като има предвид, че през този допълнителен срок Комисията ще събере от тези страни необходимите гаранции, за да може да ги добави към списъка в съответствие с процедурата, установена в Решение 95/408/EО на Съвета;
като има предвид, че в случая на Чешката република е съставен списък на предприятия съгласно Решение 97/299/EО на Комисията (11);
като има предвид, че при изтичане на този срок на третите страни, които не са предали техните списъци на предприятия в съответствие с правилата на Общността, повече няма да им бъде разрешено да изнасят месни продукти за Общността;
като има предвид, че следователно държавите-членки ще бъдат отговорни за това да се уверят сами, че предприятията, от които внасят месни продукти, отговарят на изискванията за производство и пускане на пазара, които не са по-малко строги от изискванията на Общността;
като има предвид, че временните списъци на предприятия, произвеждащи месни продукти, могат да бъдат съставени по отношение на определени държави;
като има предвид, че в съответствие с член 2 от Решение 95/408/EО, остров Мавриций е изпратил данните за едно предприятие, на което е разрешено да изнася за Общността;
като има предвид, че инспекция на място на Общността е показала, че хигиенните стандарти на това предприятие са достатъчни и то може по тази причина да бъде вписано в първия списък на предприятия, от които може да бъде разрешен внос на месни продукти; като има предвид, че Решение 97/365/EО на Комисията би следвало по тази причина да бъде съответно изменено (12);
като има предвид, че предвидените мерки в настоящото решение са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Държавите-членки разрешават внос на месни продукти от предприятията, изброени в приложение I към настоящото решение.
2. В случая на трети страни, различни от тези в приложение I, държавите-членки могат да разрешат на предприятията да внасят месни продукти до 1 януари 1998 г.
3. Вносът на месни продукти продължава да се регулира от вече приетите общностни ветеринарни разпоредби.
Член 2
Приложението към Решение 97/365/EО на Комисията се изменя чрез включване на остров Мавриций в съответствие с приложение II към настоящото решение.
Член 3
Настоящото решение се прилага от 1 юли 1997 г.
Член 4
Адресати на настоящото решение са държавите-членки.
Съставено в Брюксел на 16 юли 1997 година.

Labels: 17
5
0
3
6